Document ID: 31998R2014

ΚΑΝΟΝΙΣΜΟΣ (ΕΚ) αριθ. 2014/98 ΤΗΣ ΕΠΙΤΡΟΠΗΣ της 22ας Σεπτεμβρίου 1998 σχετικά με την επαναφορά της είσπραξης των κανονικών τελωνειακών δασμών που εφαρμόζονται σε ορισμένους σωλήνες κάθε είδους και είδη με καθορισμένη μορφή κοίλα, από σίδηρο ή χάλυβα, καταγωγής των Δημοκρατιών της Βοσνίας-Ερζεγοβίνης και της Κροατίας, δικαιούχες μιας δασμολογικής οροφής που προβλέπεται από τον κανονισμό (ΕΚ) αριθ. 70/97 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 70/97 του Συμβουλίου, της 20ής Δεκεμβρίου 1996, σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης και της Κροατίας καθώς και τις εισαγωγές οίνων καταγωγής Πρώην Γιουγκοσλαβικής Δημοκρατίας της Μακεδονίας και της Δημοκρατίας της Σλοβενίας (1), όπως τροποποιήθηκε τελευταία από τον κανονισμό (ΕΚ) αριθ. 2636/97 (2), και ιδίως το άρθρο 4 παράγραφος 3,
Εκτιμώντας:
ότι, στα άρθρα 1 και 4 του κανονισμού (ΕΚ) αριθ. 70/97 προβλέπεται ότι τα προϊόντα τα αναφερόμενα στα παραρτήματα Γ του εν λόγω κανονισμού, καταγωγής των Δημοκρατιών της Βοσνίας-Ερζεγοβίνης και της Κροατίας, επωφελούνται απαλλαγής από τελωνειακούς δασμούς στα πλαίσια δασμολογικών οροφών 7 ότι το άρθρο 4 παράγραφος 3 προβλέπει ότι, μόλις καλυφθεί κάποια δασμολογική οροφή, η Επιτροπή μπορεί να θεσπίσει κανονισμό για την αποκατάσταση, μέχρι το τέλος του ημερολογιακού έτους, των δασμών που ισχύουν έναντι τρίτων χωρών για τις εισαγωγές των εν λόγω προϊόντων 7
ότι η κοινοτική επιτήρηση η προβλεπόμενη στο άρθρο 4 παράγραφος 1 του κανονισμού (ΕΚ) αριθ. 70/97 έδειξε ότι οι προτιμησιακές εισαγωγές των προϊόντων στο πλαίσιο της δασμολογικής οροφής με αύξοντα αριθμό 01.0160 έχουν υπερβεί αυτή τη δασμολογική οροφή 7
ότι η κατάσταση αυτή μπορεί να είναι πολύ επιζήμια για τον εν λόγω κοινοτικό τομέα και απαιτείται η επαναφορά της είσπραξης των κανονικών τελωνειακών δασμών για τις εν λόγω Δημοκρατίες 7
ότι γι' αυτό είναι σκόπιμο να αποκατασταθεί η είσπραξη των τελωνειακών δασμών για τα εν λόγω προϊόντα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τις εισαγωγές στην Κοινότητα των προϊόντων των αναφερομένων στο παράρτημα, καταγωγής των Δημοκρατιών της Βοσνίας-Ερζεγοβίνης και της Κροατίας, για τα οποία ανοίχθηκε δασμολογική οροφή από τον κανονισμό (ΕΚ) αριθ. 70/97, επαναφέρεται η είσπραξη των κανονικών τελωνειακών δασμών από τις 26 Σεπτεμβρίου έως τις 31 Δεκεμβρίου 1998.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Σεπτεμβρίου 1998.

Labels: 7
3
18